**Газета «Медицина для Вас» № 08 от 16.09.2020г**

**Мигранттар арасында АИТВ жұқпасының таралуы жоғары**

 **қауіп тобында тұр**

Еңбек көш-қоны адамнан ұзақ уақыт бойы өз үйінен тыс жерде жұмыс істеуді талап етеді. Инвестиция құю үшін және еңбек жалағысы бойынша тартымды Қазақстанда – сыртқы және ішкі миграция елеулі дамыған.

Адамдардың қозғалысы жағымды сәттерден ғана тұрып қоймай, оларды «үйреншікті ортадан» алып шығып, қарапайым тәуекелдерден басқа адам денсаулығы үшін қауіп төндіретін жұқпалы аурулармен сырқаттануына алып келеді. Қазіргі заманғы деректерге сәйкес, көш-қон деңгейі жоғары өңірлерде АИТВ-жұқпасының жоғарғы деңгейі байқалады. Сонымен қатар, бірнеше елдердегі стационарлық топ мигранттар қатарын эпидемиологиялық зерттеулер АИТВ-жұқпасымен және ЖИТС өмір сүретін тұлғалардың өмір сүру деңгейінің үйлесімсіз жоғарғы екендігін көрсетті. Еңбек көш-қоны жұмысшылар арасында, сонымен қатар олардың жанұясы арасында АИТВ таралуына себепші болуы мүмкін.

Нұр-Султан қаласы әкімдігінің "ЖИТС-тың алдын алу және оған қарсы күрес орталығы" МКҚК мамандарымен күн сайын жұмысшы мигранттар арасындағы ақпараттану деңгейін жоғарлату және тәуекелді төмендету бойынша АИТВ/ЖИТС және АИТВ-жұқпасының таралу жолдары туралы ақпарат беру сияқты үлкен жұмыстар атқарылуда.

АИТВ-жұқпасының сүйісу, құшақтасу, жәндіктер (маса, кене) шаққанда және төсек-орын, ыдыс-аяқ сынды тұрмыстық заттарды бірге пайдаланғанда жұқпайды.

Алайда ақпаратты жеткізуде қандай да болмасын қиындықтар кездеседі, атап айтқанда дәрістерді, әңгімелесуді және тренингтерді жұмысшылар қызмет ететін кәсіпорындарда, қызмет көрсету саласында, мысалы: елорданың сауда үйлерінде және сауды сауық орындарындағы жұмыс орындарында жүргізуге тура келеді. Көптеген басшылар ұйымдарда алдын алу бағдарламасын жүзеге асыруға қолдау көрсетпегендіктен, жоғарыда аталған іс-шараларды өткізуде қиындықтар туындайды.

ЖИТС орталығының басты міндеті жұмыс істеуші мигранттарға ғана емес, сонымен қатар кәсіпорындардың және жеке меншік ұйымдардың басшыларына АИТВ-жұқпасы туралы ақпаратты таратудағы өзара қарым-қатынас сырқаттың туындау тәуекелін төмендетуге көмектесетіндігін жеткізу. Вахталық әдісті ғана емес сонымен қатар жұмыстың стационарлық әдісті қолданатын жұмыс орындарында АИТВ/ЖИТС жөнінде ағартушылық, алдын алу бағдарламаларын жүргізу ақпараттану деңгейін жоғарлатуға және аталған сырқаттың таралуын төмендетуге мүмкіндік береді.

**Нұр-Султан қаласы әкімдігінің "ЖИТС-тың алдын алу және оған қарсы күрес орталығы" МКҚК ұйымдастыру-әдістемелеу бөлімінің**

**дәрігер-эпидемиологы Д.Т. Бексултанова**